text: Sparekasse går mod strømmen og åbner ny filial 
  01 oktober 2010 kl. 08.06
  Frøs Herreds Sparekasse med hovedsæde i Rødding åbner nu en filial i Vejle by. Sparekassen er et af de pengeinstitutter, der er gået styrket ud af finanskrisen.
  Frøs Herreds Sparekasse er et af landets mest sunde og solide pengeinstitutter. Den kan således prale med et overskud 23 år i træk oig en årligt vækst på 10-15%. Senest har en stor analyse i dagbladet Børsen placeret sparekassen som det fjerde mest sikre pengeinstitut. Det skyldes bl.a sparekassens politik med at holde sig fra ejendomsspekulationer eller andre risikofyldte forretninger.
  Afdelingen i Vejle bliver Sparekassens tiende afdeling. Der bliver seks ansatte ? de fem er nyansættelser. De andre afdelinger ligger i Gram, Vejen, Rødding (hovedkontor) Ribe, Haderslev, Esbjerg, Kolding, Aabenraa og Sønderborg. Sparekassen har 127 medarbejdere og er blandt landets 10 største sparekasser.
  